Søkjast skal um fólkapensjón við at fylla út og lata Almannaverkinum oyðublað. Kunna teg nærri á heimasíðuni hjá Almannaverkinum. Pensjónsnýskipnin kemur í gildi 1. januar 2020, og tað vil siga, at tey, sum fylla 67 ár frá hesum degi, fáa rætt til fólkapensjón sambært nýskipanini. Grundupphæddin er skattafrí. Viðbótin, sum er skattskyldug, er tengd at inntøkuni hjá tær og møguligum hjúnafelaga. Er tú ógiftur, so kanst tú hava inntøku upp til 45.000 kr. um árið, uttan at viðbótin lækkar. Er tú giftur kunnu tú og hjúnafelagin hava inntøku á tilsamans 90.000 kr. um árið, uttan at viðbótin lækkar. Tú kanst velja, um inntøkan hjá hjúnafelaga skal telja við, tá viðbótin verður ásett. Tað kann ávísum førum vera ein fyrimunur, at inntøka hjá hjúnafelaga verður tikin við í útrokningargrundarlagið. Tað veldst um, hvussu høg inntøkan er, og um hvussu inntøkan hjá tykkum sum hjún er býtt millum teg og tín hjúnafelaga. Almannaverkið vegleiðir, um tað loysir seg fíggjarliga hjá tær, at inntøkan hjá hjúnafelaga verður tikin við. Harumframt kunnu fólkapensjonistar fáa viðbót til ávísar pensjonistar. Viðbót til ávísar pensjonistar er eisini kent undir heitinum brennistuðul. Um tú hevur rætt til brennistuðul veldst um inntøkuna, sum tú og møguligur hjúnafelagi ella samlivari hava aftrat fólkapensjón og samhaldsfasta. Giftir pensjonistar og pensjonistar í parlagi fáa eina viðbót í felag. Brennistuðulin er ikki skattskyldugur. Leggjast skal aftrat, at fólkapensjonistar eisini fáa útgjald úr Samhaldsfasta. Samhaldsfasti verður útgoldin uttan mun til, um tú hevur aðra inntøku. 67 ár í 2020 ella seinni Um tú ikki hevur inntøku aftrat fólkapensjón og Samhaldsfasta, tá so at siga ongin munur millum nýggju- og gomlu pensjónsskipanina. Inntøkan eftir skatt er áleið tann sama. Eins og við galdandi pensjónsskipan er pensjónin sett saman av eini grundupphædd, sum er skattafrí, og eini viðbót, sum er skattskyldug. Fyllir tú 67 ár í 2020 ella seinni, hevur tú ikki rætt til brennistuðul, men í staðin er viðbótin hægri. Aftrat fólkapensjónini fáa fólkapensjónistar útgjald úr Samhaldsfasta. Samhaldsfasti verður útgoldin uttan mun til, um tú hevur aðra inntøku. Tað er bert tín egna inntøka, sum avger, hvussu stóra upphædd tú hevur rætt til. Hevur tú inntøku lægri enn 45.000 kr. fært tú fulla grundupphædd og fulla viðbót. Fer inntøkan uppum 45.000 kr. lækkar fyrst grundupphæddin, og tá hon er fult mótroknað, lækkar viðbótin. Er inntøkan nóg høg, eru bæði grundupphæddin og viðbótin lækkað niður í 0, og tá er sostatt bert Samhaldsfasti eftir. Fólkapensjonistar, sum hava arbeiðsinntøku, kunnu velja at útseta pensjónina og afturfyri fáa hægri upphædd seinni. Pensjónsaldur hækkar Pensjónsaldurin í Føroyum er 67 ár fram til 2025. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.